'WGO se hantering van Covid-19 'n ramp' – paneel | Maroela Media
'WGO se hantering van Covid-19 'n ramp' – paneel
Die internasionale paneel wat die paraatheid vir en reaksie op pandemies ondersoek, het Woensdag die uitbreek en verspreiding van Covid-19 as "'n ramp op elke vlak" beskryf.
In 'n verslag dui dié paneel aan dat die Wêreldgesondheidsorganisasie (WGO) nie omsigtig en vinnig genoeg opgetree het om die verspreiding van die koronavirus wat Covid-19 veroorsaak te verhoed nie. Volgens die paneel was lande se gesondheidstelsels ook nie gereed om dié globale krisis te hanteer nie.
Luidens die verslag het die Covid-19-uitbreking in Wuhan, China, waarskynlik reeds op 22 Januarie 2020 aan die kriteria van die WGO se hoogste noodgevalvlak voldoen. Die WGO het egter eers agt dae later (30 Januarie) 'n openbare gesondheidskrisis van internasionale belang verklaar.
"Die wêreld se reaksie op die virus was effens traag, huiwerig en ontkennend," lui die verslag. "Die gevolg was dat die uitbreking in 'n epidemie en toe 'n pandemie ontaard het."
Volgens die verslag het die meeste lande daadwerklik eers begin optree toe Covid-19 uiteindelik op 11 Maart tot 'n amptelike pandemie verklaar is.
Luidens die verslag het lande gereageer met strategieë van aggressiewe inperking en onderdrukking. Party lande het glad nie 'n waarneembare strategie gehad om die virus te beveg nie en in ander lande het die leierskap misluk en sodoende die publiek se vertroue in plaaslike gesondheidstelsels geskend.
"Swak strategiese keuses is gemaak wat die pandemie in 'n katastrofiese humanitêre krisis omskep het."
Die paneel het in die verslag 'n aanbeveling gemaak om die produksievermoë van entstowwe onmiddellik in lande met laer en middelinkomste te bevorder om sodoende 'n einde aan die pandemie te bring. Hy stel ook voor dat lande met hoë inkomste teen 1 September die 92 armste lande van minstens een miljard dosisse entstof moet voorsien.
In die verslag stel die paneel ook voor dat meer fondse vir navorsing beskikbaar gestel word om toekomstige pandemies te verhoed. Volgens die paneel moet die WGO ook meer beheer hê oor hoe sy geld bestee word.
Raaisel oor tier in strate
Seun (11) spring uit bus ná boeliery
Skool verras personeel met vliegtuigrit
Die WGO is net nog 'n nuttelose wanfunksionele geldmaak foefie vir "fat cat" base.
Jy moet ingeteken wees om te stem13-2Jy moet ingeteken wees om te stem
Ja wel dis dieselfde organisasie wat SA loof vir die fantastiese manier wat die regering die pandemie hanteer…
Jy moet ingeteken wees om te stem10-3Jy moet ingeteken wees om te stem
Het IEMAND uiteindelik wakker geword?
Daar word al maande lank gesê die WGO is 'n skaakbord vol pionne…Dr. Tedros Adhanom Ghebreyesus, is die hoof-pion.
Ek sien almal lees net die opskrif
Jy moet ingeteken wees om te stem1-5Jy moet ingeteken wees om te stem
WGO is kriminele teen die mensdom.
Jy moet ingeteken wees om te stem6-2Jy moet ingeteken wees om te stem
Het jy 'n aftreeplan?
Ek het 'n verpligte pensioenfonds, maar niks anders nie
Ek het my eie spaarplan waarmee ek geld opsy sit vir my oudag
Ek maak tans glad nie finansieel voorsiening vir my aftrede nie
Ek het 'n omvattende pensioenfonds en ander aftreevoordele in plek
Ek is finansieel welaf genoeg dat ek eendag gemaklik sal kan aftree, al het ek geen formele voorsiening in plek nie